Σχεδιασμός και ανάπτυξη δυναμικής διαδικτυακής εφαρμογής για δασοδιαχειριστικά δεδομένα στο Πανεπιστημιακό Δάσος Περτουλίου.
Creators: name: Φιλιππίδης, Ευάγγελος Ιωάννη
Publisher: name: Aristotle University of Thessaloniki
Year: 2013
Subjects: Διαδικτυακή εφαρμογή
Δασοδιαχειριστικά δεδομένα
Δάσος Περτουλίου
Web application
Forest management data
Pertouli Forest

description: Ο σκοπός της παρούσας μεταπτυχιακής διατριβής ήταν ο σχεδιασμός και η κατασκευή μιας δυναμικής και σύγχρονης ιστοσελίδας διαχείρισης των δεδομένων του διαχειριστικού σχεδίου του Πανεπιστημιακού Δάσους Περτουλίου Τρικάλων που θα ενσωματώσει όλες τις απαραίτητες λειτουργίες και ευκολίες τόσο για τον απλό χρήστη-επισκέπτη της ιστοσελίδας όσο και για τον διαχειριστή δασικών οικοσυστημάτων. Η ιστοσελίδα κατασκευάστηκε με την χρήση εργαλείων λογισμικού “ανοικτού κώδικα” όπως η γλώσσα προγραμματισμού PHP και το σύστημα διαχείρισης σχεσιακών βάσεων δεδομένων MySQL. Με την δημιουργία της ιστοσελίδας ήταν δυνατή η παροχή γενικών πληροφοριών, δασοδιαχειριστικών δεδομένων και κειμένων του διαχειριστικού σχεδίου του Πανεπιστημιακού Δάσους Περτουλίου όπως επίσης και η απεικόνιση των δασικών τμημάτων ως χωρικά δεδομένα (πολύγωνα) με δυνατότητα δυναμικής επιλογής του καθενός από αυτά με υπόβαθρο την δορυφορική εικόνα της Google Earth. Επιπλέον, ο χρήστης έχει την δυνατότητα υποβολής ερωτημάτων και εμφάνιση των αποτελεσμάτων των ερωτήσεων στην βάση δεδομένων τόσο σε μορφή πίνακα όσο και χωρικά με υπόβαθρο την Google Earth. Ακόμη, η εφαρμογή μπορεί να δημιουργεί γραφήματα (διαφορετικά ανά κατηγορία), να απεικονίζει στατιστικά στοιχεία για κάθε ερώτημα στην βάση, να εμφανίζει ανακοινώσεις και να δίνει την ευκαιρία επικοινωνίας ενός απλού χρήστη της ιστοσελίδας με τον διαχειριστή (administrator) μέσω ειδικής φόρμας. Στον τελευταίο, παρέχεται επιπλέον η δυνατότητα να πραγματοποιεί αλλαγές σε όλα τα στοιχεία των φύλλων περιγραφής των συστάδων, να προσθέτει νέα φύλλα περιγραφής, να αναρτά ανακοινώσεις, να φορτώνει καινούργια επίπεδα πληροφορίας (για τα χωρικά δεδομένα) σε μορφή αρχείων Google Earth (kml) και να αλλάζει τις εικόνες της αρχικής σελίδας που είναι σε μορφή κυλιόμενων εικόνων (slideshow). Τα χωρικά επίπεδα πληροφορίας ακριβώς επειδή είναι σε μορφή kml μπορούν να ψηφιοποιηθούν εύκολα σε κάποιο λογισμικό της Google Earth και να εισαχθούν εκ νέου στην βάση δεδομένων της ιστοσελίδας. Το μεγάλο πλεονέκτημα είναι ότι τα παραπάνω μπορούν να υλοποιηθούν και από χρήστες-Δασολόγους της πράξης που δεν έχουν εξειδικευμένη γνώση (non-GIS Experts) στα Γεωγραφικά Συστήματα Πληροφοριών. Η βάση δεδομένων μιας τέτοιας εφαρμογής μπορεί να ενημερώνεται και να εμπλουτίζεται ανάλογα με τις απαιτήσεις του Δασαρχείου που είναι υπεύθυνο για την διαχείριση του συγκεκριμένου δάσους. Η σωστή και συνεχής ενημέρωσή της είναι ζωτικής σημασίας για την επιτυχή διαχείριση του δάσους, καθώς λανθασμένα στοιχεία στη βάση δεδομένων θα έχουν ως αποτέλεσμα λάθη στην οργάνωση και στη λήψη αποφάσεων. Τέλος, η ιστοσελίδα δίνει άμεσα την δυνατότητα σε δασολόγους απομακρυσμένων δασαρχείων ή σε δασολόγους-μελετητές να έχουν άμεση πρόσβαση σε πληροφορίες και δεδομένα, εξοικονομώντας έτσι χρόνο και χρήμα, βελτιώνοντας την λειτουργικότητα της Δασικής Υπηρεσίας.
description: The aim of this Master Thesis was the design and build of a dynamic and modern website for forest management data concerning the Pertouli University Forest of Trikala, which incorporates all the necessary functions and facilities for both the simple user-visitor of the website and the forest ecosystems manager. The website was built using open source software tools such as the PHP programming language and the relational database management system MySQL. It is able to provide general information, text and data of the management plan of the Pertouli University Forest, as well as visualization of forest stands as spatial data (polygons) with the ability of dynamically selecting each of them with the Google Earth satellite image background. Furthermore, the user is able to submit queries in the database and display the results in both tabular and spatial form with Google Earth background. In addition, the application can generate graphs (different per category), display statistics for each query at the database, show announcements and gives the opportunity for a simple website user to communicate with the administrator through a special form. To the latter, there is the additional possibility to make changes or add new forest stand data sheets, display announcements, upload new spatial data in Google Earth format (kml) and import/change home page slideshow photos. The spatial data layers, due to the fact that they are in kml format, can be digitized easily in any Google Earth software and re-imported in the website’s database. The most significant advantage is that the above can also be implemented by users-Foresters that do not have the specialized knowledge on GIS (non-GIS Experts). The database of such an application can be updated and enriched according to the requirements of the Forest Service which is responsible for the management of this forest. The correct and consistent information is vital for the successful management of the forest; incorrect data in the database will result in errors in organization and decision making. Finally, the website directly gives the foresters of remote Forest Services or foresters/scholars the opportunity to have immediate access to information and data, saves time and money, and improves role of the Forest Service.